Posted by: Annie | 2012/08/15
Ons dogtertjie was 3,6 met geboorte (normaal gebore op 40 weke) en op 2 jaar weeg sy 10,8kg en is 88cm lank.
Sederd geboorte het haar gewig vinnig afgeneem en ons het haar op n stadium twee-weekliks laat weeg om seker te wees sy tel n paar gram op.
Sedert 2 maande is haar gewig mooi in n lyn op die grafiek, so ek is nie bekommerd oor haar gewig nie.
Waaroor ek wonder is haar lengte: is sy kort of lank vir haar ouderdom?
Rondom n jaar het die pediater gesê sy is in die onderste 10% vir haar gewig maar in die langste 5% vir haar lengte - en dat ons haar gerus meer pasta en aartappels kan gee om te eet!
Ons doen dit - maar die stysel laat slegs ma en pa gewig aansit, nie vir haar nie!
Is haar lengte steeds so lank vir haar ouderdom? Ongelukkig het haar kliniekkaart nie n grafiek vir lengte in nie.
Jou dogtertjie se lengte is in die boonste 25% groep vir dogters van haar ouderdom. Die gemiddelde gewig vir dogters van 2 jaar is 11.4kg en haar huidige gewig van 10.8kg is net bo die 25% streep op die grafiek. Daar is geen rede vir kommer nie. Sy sal seker aanhou om hierdie groei patroon te volg,dws redelik lank maar net 'n bietjie skralerig.